D Foiksrepublik Kina is bis in dé 90a Joa ois Entwiklungslãnd klassifiziad woan, obwoi si si schã said da wiatschåftlichn Libaralisiarung nåchn da Kultuarewoluzion und n Tod fum Mao oiwai schnöla zu ana Grosmåcht entwükit. Nåch aussn fadrit d Regiarung fu da Foiksrepublik de "Neta-Õa-Kina" Politik, mid dém Zü, das a intanazional ãneakãnt wiad, dass neta õan kinesischn Schdåd gibt und Taiwan aigentlich a åbtrünige Provinz is. Wiatschåftlich is Kina haid so a dinamischs  Lãnd, das im aktueln 5-Joares-Plan sogoa schã a Âibremsn fum Wiatschåftswågsdum âiplant woan is.